
Ehitusloa andmine (Ilvese tn 8) 

1. ASJAOLUD JA MENETLUSE KÄIK

29.07.2019 ehitisregistri elektroonilisse keskkonda laekus läbivaatamiseks  ehitusloa taotlus Ilvese tn 8  kinnistule  aiamaja laiendamiseks ja ehitusteatised vee-, kanalisatsioonitorude ja kogumismahuti rajamiseks koos ehitusprojektiga (töö nr 042019, peaprojekteerija Archirender OÜ).
01.08.2019 ehitisregistri  keskkonnas, koduleht www.ehr.ee,  on genereeritud ehitusloa eelnõu  nr  1912271/20704, menetluse nr 180302 ning suunatud arhitektuuri ja planeerimise osakonnale, ja Päästeameti Ida päästekeskusele kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt on mitu korda tagastatud puuduste kõrvaldamiseks.

21.08.2019 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
30.08.2019 kõik kaasatud isikud kooskõlastasid ehitusloa eelnõu. 
Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt       järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt   sisaldab ehitisi, mille ehitamisest peab teavitama, siis asendab ehitusteatist ehitusluba.

3. OTSUS

Anda ehitusluba Ilvese tn 8  kinnistule  aiamaja laiendamiseks ja vee-, kanalisatsioonitorude ja kogumismahuti rajamiseks vastavalt ehitusprojektile (töö nr 042019, peaprojekteerija Archirender OÜ).
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

